Meddelelse fra Kommissionen til de øvrige institutioner om omregning af vedtægtens beløbsangivelser til euro (1999/C 60/09)

BAGGRUND

Pr. 1. januar 1999 er de elementer, der anvendes til beregning af vederlag og pensioner (grundløn, tillæg, bidrag, skatter, omregningskurs for vederlag mv.) og andre beløb automatisk blevet fastlagt i euroenheder på grundlag af en samlet anvendelse af nedenstående tre forordninger:

1. Vedtægten, senest ændret ved den årlige tilpasning af vederlagene i 1998 (Rådets forordning af 17.12.1998), fastlagde disse elementer i BEF med virkning fra 1. juli 1998, hvilket også var referencedatoen for omregningskurserne i forhold til BEF.

2. Ændringen af vedtægten med henblik på fastsættelsen pr. 1. januar 1999 af de pågældende ydelser i euro (Rådets forordning af 12.11.1998) erstattede disse elementer med den tilsvarende værdi i euro med anvendelse af vekselkursen pr. 1. januar 1999, hvilket også er den nye referencedato (1) for omregningskurserne i forhold til euro.

3. Den endelige fastsættelse af omregningskurserne (i forhold til euro) med virkning fra 1. januar 1999 (Rådets forordning af 31.12.1998).

For at øge gennemsigtigheden og retssikkerheden fastslår artikel 7 i Rådets forordning (EF) nr. 2458/98 imidlertid følgende:

»Den 1. januar 1999 omregner Kommissionen i overensstemmelse med denne forordning de forskellige beløb, der optræder i vedtægten og ansættelsesvilkårene for de øvrige ansatte, til euro og foretager den tilpasning af justeringskoefficienten, der følger af udsvingene i vekselkurserne, og de således fastlagte beløb offentliggøres i De Europæiske Fællesskabers Tidende i januar 1999«.

Vedtægtens beløbsangivelser i euro med virkning fra 1. januar 1999 er anført nedenfor:

1. Månedlige vederlag

a) I vedtægtens artikel 66 er tabellen over den månedlige grundløn erstattet med følgende tabel:

>TABELPOSITION>

b) - i artikel 1, stk. 1, i bilag VII til vedtægten er beløbet 6 691 BEF erstattet med 165,87 EUR

- i artikel 2, stk. 1, i bilag VII til vedtægten er beløbet 8 617 BEF erstattet med 213,61 EUR,

- i artikel 69, andet punktum, samt i artikel 4, stk. 1, andet afsnit, i bilag VII til vedtægten er beløbet 15 394 BEF erstattet med 381,61 EUR

- i artikel 3, stk. 1, i bilag VII til vedtægten er beløbet 7 701 BEF erstattet med 190,90 EUR

c) tabellen over den månedlige grundløn i artikel 63 i ansættelsesvilkårene for de øvrige ansatte erstattet med følgende tabel:

>TABELPOSITION>

d) den i artikel 4a i bilag VII til vedtægten omhandlede faste godtgørelse er erstattet med:

- 99,55 EUR pr. måned for tjenestemænd i lønklasse C 4 og C 5,

- 152,63 EUR pr. måned for tjenestemænd i lønklasse C 1, C 2 og C 3.

2. Justeringskoefficienter

2.1. Justeringskoefficienter inden for EU

1. Den dato, der er anført i vedtægtens artikel 63, stk. 2, er erstattet med datoen 1. januar 1999.

Som følge heraf fastlægges de nye justeringskoefficienter på grundlag af forholdet mellem de gældende økonomiske pariteter og de nye vekselkurser, begge udtrykt i euro, der er omhandlet i vedtægtens artikel 63.

Ved den årlige tilpasning med virkning fra den 1. juli 1999 erstattes den dato, der er anført i vedtægtens artikel 63, stk. 2, med datoen 1. juli 1999.

2. De justeringskoefficienter, der finder anvendelse på vederlag til tjenestemænd og øvrige ansatte, der gør tjeneste i nedennævnte lande, er ændret således:

>TABELPOSITION>

3. De justeringskoefficienter, der finder anvendelse på pensionen, fastsættes fortsat i henhold til vedtægtens artikel 82, stk. 1, Artikel 3-10 i forordning (EKSF, EØF, Euratom), nr. 2175/88 (2) finder fortsat anvendelse.

4. I overensstemmelse med bilag XI til vedtægten kan justeringskoefficienterne ændres inden den 31. december 1999 ved en rådsforordning, hvori der fastsættes nye justeringskoefficienter med virkning fra den 1. juli 1999. I konsekvens heraf foretager institutionerne med tilbagevirkende kraft fra anvendelsesdatoen og indtil ikrafttrædelsesdatoen for beslutningen om tilpasningen for 1999 en tilpasning i opadgående eller nedadgående retning af de pågældende tjenestemænds vederlag og af pensionerne til forhenværende tjenestemænd og andre berettigede.

Medfører denne tilpasning med tilbagevirkende kraft tilbagesøgning af for meget udbetalte beløb, kan denne tilbagesøgning fordeles over en periode på højst tolv måneder efter datoen for ikrafttrædelsen af beslutningen om den årlige tilpasning for 1999.

2.2. Justeringskoefficienter for vederlag til tjenestemænd, der gør tjeneste i tredjelande

De justeringskoefficienter, der finder anvendelse i tredjelande, er blevet omregnet (jf. bilaget) på grundlag af forholdet mellem de gældende økonomiske pariteter og de tilsvarende nye vekselkurser pr. 1. januar 1999 udtrykt i euro. Ved tilpasningen af de justeringskoefficienter, der fastsættes med en ikrafttrædelsesdato, der ligger efter den 1. januar 1999, bliver den tilsvarende vekselkurs igen vekselkursen for den måned, der går forud for ikrafttrædelsesdatoen.

I henhold til artikel 13, stk. 1, i bilag X til vedtægten fastsætter Rådet justeringskoefficienterne hver sjette måned. Rådet fastsætter følgelig nye justeringskoefficienter med virkning fra den 1. juli 1998.

Såfremt justeringskoefficienterne medfører en forhøjelse af vederlagene, foretager institutionerne de nødvendige efterbetalinger.

For perioden mellem den 1. januar 1999 og datoen for Rådets beslutning om fastsættelse af de justeringskoefficienter, der finder anvendelse fra 1. januar 1999, foretager institutionerne, såfremt justeringskoefficienterne medfører en nedsættelse af vederlagene, med tilbagevirkende kraft en tilpasning i nedadgående retning.

En sådan tilpasning med tilbagevirkende kraft, som indebærer tilbagesøgning af for meget udbetalte beløb, kan dog højst omfatte de seneste seks måneder forud for datoen for Rådets beslutning, og virkningerne af tilbagesøgningen kan fordeles over en periode på højst tolv måneder at regne fra samme dato.

3. Dagpenge

Tabellen i artikel 10, stk. 1, i bilag VII til vedtægten er erstattet med nedenstående tabel:

>TABELPOSITION>

4. Tillæg for skifteholdsarbejde uden afbrydelse og for arbejde i døgndrift

De i artikel 1 i forordning (EKSF, EØF, Euratom) nr. 300/76 (3) fastsatte tillæg for skifteholdsarbejde uden afbrydelse og for arbejde i døgndrift er erstattet med henholdsvis 288,55 EUR, 435,52 EUR, 476,20 EUR og 649,21 EUR.

5. Skattepligtige beløb

Artikel 4 i forordning (EØF, Euratom, EKSF) nr. 260/68 (4) er erstattet med følgende:

»Under forbehold af bestemmelserne i artikel 5 beregnes skatten ved at anvende nedenstående satser på det skattepligtige beløb, der fremkommer ved anvendelse af artikel 3, idet beløb, der ikke overstiger 19,91 EUR, ikke tages i betragtning:

- 8,00 % af beløb mellem 19,91 og 351,46 EUR

- 10,00 % af beløb mellem 351,47 og 484,09 EUR

- 12,50 % af beløb mellem 484,10 og 554,79 EUR

- 15,00 % af beløb mellem 554,80 og 629,97 EUR

- 17,50 % af beløb mellem 629,98 og 700,67 EUR

- 20,00 % af beløb mellem 700,68 og 769,21 EUR

- 22,50 % af beløb mellem 769,22 og 839,94 EUR

- 25,00 % af beløb mellem 839,95 og 908,48 EUR

- 27,50 % af beløb mellem 908,49 og 979,18 EUR

- 30,00 % af beløb mellem 979,19 og 1 047,72 EUR

- 32,50 % af beløb mellem 1 047,73 og 1 118,45 EUR

- 35,00 % af beløb mellem 1 118,46 og 1 186,99 EUR

- 40,00 % af beløb mellem 1 187,00 og 1 257,69 EUR

- 45,00 % af beløb over 1 257,70 EUR (1).«

6. Tjenesterejser

Artikel 13 i bilag VII til vedtægten er ændret således (5):

1. Tabellen i stk. 1, litra a), er erstattet med følgende tabel:

>TABELPOSITION>

2. Stk. 2, første punktum, er erstattet med følgende tekst:

»2. Ud over den i kolonne I i tabellen nævnte sats godtgøres hotelregningen, omfattende prisen for hotelværelse samt betjening og afgifter, men ikke morgenmad, med maksimalt

90,98 EUR i Belgien

125,31 EUR i Danmark

79,95 EUR i Tyskland

62,84 EUR i Grækenland

116,14 EUR i Spanien

79,57 EUR i Frankrig

109,44 EUR i Irland

122,58 EUR i Italien

81,93 EUR i Luxembourg

109,57 EUR i Nederlandene

89,86 EUR i Portugal

106,72 EUR i Det Forenede Kongerige«

7. Andre beløb

I artikel 74, stk. 1, i vedtægten er beløbet 8 000 BEF erstattet med 198,31 EUR.

I artikel 24, stk. 3, i ansættelsesvilkårene for de øvrige ansatte er beløbene 37 000 BEF og 22 000 BEF erstattet med henholdsvis 917,21 EUR og 545,37 EUR.

I artikel 28a, stk. 3, i ansættelsesvilkårene for de øvrige ansatte er beløbene 30 000 BEF og 60 000 BEF erstattet med henholdsvis 743,68 EUR og 1 487,36 EUR.

I artikel 12, stk. 3, i bilag VII til vedtægten er beløbet 225 BEF erstattet med 5,58 EUR.

I artikel 15 i bilag VII til vedtægten er beløbet 36 000 BEF erstattet med 892,42 EUR.

(1) Med virkning fra 1.1.1999 er datoen i artikel 63, stk. 2, i vedtægten erstattet med datoen 1. januar 1999.

(2) EFT L 191 af 22.7.1988, s. 1.

(3) EFT L 38 af 13.2.1976, s. 1. Forordningen er suppleret med forordning (Euratom, EKSF, EØF) nr. 1307/87 (EFT L 124 af 13.5.1987, s. 6) og senest ændret ved forordning (EF, EKSF, Euratom), nr. 2762/98 (EFT L 346 af 22.12.1998, s. 1).

(4) EFT L 56 af 4.3.1968, s. 8. Forordningen er senest ændret ved forordning (EF, EKSF, Euratom) nr. 2762/98 (EFT L 346 af 22.12.1998, s. 1).

(5) Kommissionen er ved at udarbejde et forslag, der omfatter godtgørelserne for Finland, Østrig og Sverige.

BILAG

>TABELPOSITION>